paragraph_text: Ovaj posjed bio je mandatno područje Lige naroda koje je Liga naroda dodijelila Japanskom Carstvu nakon Prvoga svjetskog rata. Područje je obuhvaćalo otoke na sjevru Tihog Oceana koje su bile dijelom Njemačke Nove Gvineje unutar njemačkog kolonijalnog carstva sve dok ga Japan nije zauzeo tijekom prvoga svjetskog rata. Japan je vladao otocima pod tim mandatom kao dijelom svog kolonijalnog carstva sve do Drugoga svjetskog rata, kad su SAD zauzele otoke. Otoci su poslije postali starateljskim područjem koje je uspostavio UN i kojim je upravljao SAD. Otoci su danas dijelom Palaua, Sjevernomarijanskih otoka, Saveznih Država Mikronezije i Republike Maršalovih Otoka.